La Policia Local d'Alboraia estrena dues quads per a la temporada d'estiu
03 de juny de 2022

L'Ajuntament d'Alboraia ha incorporat dos quads a la flota de vehicles de la Policia Local d'Alboraia que presetará servei a les platges del municipi.

Aquests dos nous vehicles milloraran la presència i l'eficiència de les actuacions en La Patacona i Port Saplaya, i s'han incorporat en modalitat de lloguer per a la temporada de platges.

Els quads se sumen a la flota policial ja existent, que també compta amb un buggy, 4 motos elèctriques i un dron, a més de les patrulles habituals.

Aquesta incorporació és part del reforç policial per a la temporada d'estiu en els nuclis costaners d'Alboraia, que ja ha sumat 4 agents més tots els dies entre setmana, i un reforç extra en horari nocturn per als caps de setmana. Tots aquests recursos extra se sumen a les patrulles ordinàries amb l'objectiu de millorar encara més la seguretat a les platges d'Alboraia.

Hui s'han presentat els nous quads amb la presència de Miguel Chavarría, alcalde d'Alboraia, Sebastián Torres, regidor de Seguretat Ciutadana, i el Comissari Cap de la Policia Local del municipi.